钦定古今图书集成/方舆汇编/职方典/第1396卷 > 《猺獞獠蛮诸夷种类》
## 钦定古今图书集成/方舆汇编/职方典/第1396卷 > 《猺獞獠蛮诸夷种类》

昔高辛氏有犬戎之寇，丁令有能得犬戎吴将军者，
以女配之。阅三日，槃瓠含吴首至，不得已，配以女。入
南山，止石室中，经三年，生六男六女。槃瓠死后，因自
相夫妇，织绩木皮，染以屮实，为衣服，好五色，裁制皆
有尾形。其母后归，以状白帝，于是始迎致诸子，言语
侏𠌯，好登山壑，不乐平旷。帝顺其意，赐以名山广泽。
其后种类滋蔓，散处四方，号曰《蛮夷》。〈出后汉书〉其在广西，
则有猺獞獠蛮之号曰“猺”者，初，静江之兴安、义宁、古
田，营州之融水、怀远界皆有之。生深山重溪中，多姓
槃氏。椎髻跣足，不供猺役。种禾豆山芋，杂以为粮。截
竹筒而炊，暇则猎取山兽以续食。俗喜仇杀，猜忌轻
死。又能忍饥行斗，履险若飞，儿始能行，烧铁石烙其。
跖使顽木不仁，故能“履棘茨根枿而不伤。”〈出虞衡志〉曰
“獞”者，庆远南丹谿峒之人呼为獞，初未尝至省地。元
至元间，莫国麒献图纳土，命为庆远等处军民安抚
使，自是獞人方入省地。今贵之荔浦、修仁、永福最多，
在宜山边境及思恩者，近日编入版籍，谓之熟獞，性
略驯远者谓之生獞，梗化不可制服。在忻城、荔波及
天河南、北西三乡永顺、永定二长官司者，尢为凶狠。
曰獠者，左右两江谿峒之外，俗谓之“山獠。”依山林而
居，无酋长版籍，以射生为活。一村中推有勇力者曰
“即火”，馀但称火。岁首以土杯十二贮水，随辰位布列
而祷焉。经夕，集众往观，若寅有水而卯涸，则知正月
雨而二月旱，自以为不差。旧传其类有飞头、凿齿、花
面、亦裩之属，凡二十一种。〈出虞衡志存之以传疑云〉曰：蛮者，有抚
水蛮，在宜州南康，隶黔南。其酋皆蒙姓，以药箭射生
为活，取鸟兽尽，即徙他处。有西原蛮，居广容之南，邕、
桂之西。有甯氏者，相承为豪。又有黄氏，居黄澄洞，其
隶也。有广原蛮，在邕州西南郁江之源，地峭绝深阻，
颇有邑居聚落。〈出宋史〉今郡县之外，羁縻州峒，多皆蛮
地。其南连邕州。南江之外，稍有称名者罗殿《自杞》，以
国名罗，在宜、融之西，邕州之西北。唐会昌中，封其帅
为王，世袭爵焉。〈出虞衡志〉之数种者，名虽同，其类一也。今
种类日蕃，而各郡皆有之，惟左右两江之地居多，人
物犷悍，风俗荒怪，大率略同，不可尽以“中国教化”绳
治。其气候热多寒少，瘴疠时有，盖其居多依山故也，
然且有虫毒之害焉。